ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΠΑΙΔΕΙΑΣ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ σχετικά με την ευρωπαϊκή διάσταση στην εκπαίδευση της 24ης Μα ϊου 1988 ( 88/C 177/02 )

ΤΟ ΣΥΜΒΟΥΛΙΟ ΚΑΙ ΟΙ ΥΠΟΥΡΓΟΙ ΠΑΙΔΕΙΑΣ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, αναφερόμενοι στα συμπεράσματά τους της 27ης Σεπτεμβρίου 1985, επιβεβαιώνοντας εκ νέου τη θέλησή τους να ενισχύσουν την ευρωπαϊκή διάσταση στην εκπαίδευση, σύμφωνα με την "Πανηγυρική Διακήρυξη για την Ευρωπαϊκή Ένωση" της Στουτγάρδης ( Ιούνιος 1983 ), με τα συμπεράσματα του Ευρωπαϊκού Συμβουλίου του Φονταινεμπλώ ( Ιούνιος 1984 ) και την έκθεση "Ευρώπη των Πολιτών" που εγκρίθηκε στο Ευρωπαϊκό Συμβούλιο του Μιλάνου ( Ιούνιος 1985 ), θεωρώντας την προβολή της ευρωπαϊκής διάστασης στην εκπαίδευση ως στοιχείο που συμβάλλει στην ανάπτυξη της Κοινότητας και στην υλοποίηση του στόχου της δημιουργίας μιας ενιαίας εσωτερικής αγοράς το 1992, σημειώνοντας το ψήφισμα που εξέδωσε το Ευρωπαϊκό Κοινοβούλιο στις 20 Νοεμβρίου 1987, σημειώνοντας την έκθεση της Επιτροπής Παιδείας, υπογραμμίζοντας ότι η καλύτερη παρουσία της ευρωπαϊκής διάστασης στην εκπαίδευση συνδέεται με το σύνολο των δραστηριοτήτων που έχουν αναληφθεί με - το πρόγραμμα δράσης στον εκπαιδευτικό τομέα ( 9 Φεβρουαρίου 1976),-το πρόγραμμα δοκιμαστικών σχεδίων για τη βελτίωση της μετάβασης από το σχολείο στην εργασία,-τα προγράμματα ERASMUS, COMETT, Νεολαία για την Ευρώπη ( YES ), τονίζοντας ότι η εκμάθηση των γλωσσών άλλων κρατών μελών και οι ανταλλαγές μεταξύ νέων έχουν ιδιαίτερη σημασία για την κατανόηση μεταξύ ευρωπαίων, ΕΓΚΡΙΝΟΥΝ ΤΟ ΠΑΡΟΝ ΨΗΦΙΣΜΑ :

Ι . ΣΤΟΧΟΙ Σκοπός του παρόντος ψηφίσματος είναι να ενισχυθεί η παρουσία της ευρωπαϊκής διάστασης στην εκπαίδευση με τη λήψη, για την περίοδο 1988-1992, σειράς συντονισμένων μέτρων τα οποία θα πρέπει να βοηθήσουν :

- να ενισχυθεί στους νέους η αίσθηση της ευρωπαϊκής ταυτότητας και να τους γίνει σαφής η αξία του ευρωπαϊκού πολιτισμού και των θεμελίων πάνω στα οποία οι ευρωπαϊκοί λαοί προτίθενται σήμερα να θεμελιώσουν την ανάπτυξή τους, δηλαδή ειδικότερα η περιφρούρηση των αρχών της δημοκρατίας, της κοινωνικής δικαιοσύνης και του σεβασμού των ανθρωπίνων δικαιωμάτων ( Διακήρυξη της Κοπεγχάγης, Απρίλιος 1978),-τους νέους να προετοιμαστούν για τη συμμετοχή τους στην οικονομική και κοινωνική ανάπτυξη της Κοινότητας και για την επίτευξη συγκεκριμένων βημάτων προόδου προς την ευρωπαϊκή ένωση όπως ορίζεται στην Ενιαία Ευρωπαϊκή Πράξη,-τους νέους να συνειδητοποιήσουν τα πλεονεκτήματα που αντιπροσωπεύει η ευρωπαϊκή ένωση αλλά και την πρόκληση που συνεπάγεται, δεδομένου ότι τους θέτει μπροστά σ' ένα διευρυμένο οικονομικό και κοινωνικό χώρο,-να διευρυνθούν οι ιστορικές, πολιτιστικές, οικονομικές και κοινωνικές γνώσεις των νέων για την Κοινότητα και τα κράτη μέλη της και να ευαισθητοποιηθούν οι νέοι ως προς τη σημασία της συνεργασίας των κρατών μελών και της Ευρωπαϊκής Κοινότητας με άλλες χώρες της Ευρώπης και του κόσμου . ΙΙ . ΔΡΑΣΗ Σύμφωνα με την απόφαση του Ευρωπαϊκού Συμβουλίου για την Ευρώπη των Πολιτών, πρέπει να δοθούν νέες ωθήσεις για την επίτευξη των στόχων αυτών, μεταξύ των οποίων, ενισχυμένα μέτρα τόσο σε επίπεδο κρατών μελών όσο και Κοινότητας . Α . Στο επίπεδο των κρατών μελώνΤα κράτη μέλη, καθένα μέσα στα όρια των δικών του εκπαιδευτικών πολιτικών και δομών, θα καταβάλουν κάθε προσπάθεια για την εφαρμογή των ακόλουθων μέτρων :

Ενσωμάτωση της ευρωπαϊκής διάστασης στα εκπαιδευτικά συστήματα1 . Να καταγράψουν τις σημερινές πολιτικές τους για την ενσωμάτωση της ευρωπαϊκής διάστασης στην εκπαίδευση και να διαθέσουν το σχετικό έγγραφο στα σχολεία και στα άλλα εκπαιδευτικά ιδρύματα.2.Να ενθαρρύνουν την ανάληψη ουσιαστικών πρωτοβουλιών σε όλους τους τομείς της εκπαίδευσης, με σκοπό την ενίσχυση της ευρωπαϊκής διάστασης στην εκπαίδευση . Σχολικά προγράμματα και διδασκαλία3.Να περιληφθεί ρητά η ευρωπαϊκή διάσταση στα σχολικά προγράμματά τους σε όλα τα κατάλληλα μαθήματα όπως, για παράδειγμα, στη φιλολογία, στις γλώσσες, στην ιστορία, στη γεωγραφία, στις κοινωνικές επιστήμες, στα οικονομικά και στις τέχνες . Παιδαγωγικό υλικό4.Να λάβουν μέτρα ώστε, κατά τη διαμόρφωση του παιδαγωγικού υλικού, να λαμβάνεται υπόψη ο κοινός στόχος της προβολής της ευρωπαϊκής διάστασης . Κατάρτιση των εκπαιδευτικών5.Να δοθεί μεγαλύτερη έμφαση στην ευρωπαϊκή διάσταση, στη βασική κατάρτιση και στη συνεχή επιμόρφωση των εκπαιδευτικών . Η επίτευξη του στόχου αυτού μπορεί να στηριχθεί στα εξής μέτρα :

- παροχή κατάλληλου παιδαγωγικού υλικού, -πρόσβαση σε τεκμηρίωση σχετικά με την Κοινότητα και τις πολιτικές της, -παροχή βασικών πληροφοριών για τα εκπαιδευτικά συστήματα των άλλων κρατών μελών, -συνεργασία με τις σχολές κατάρτισης των εκπαιδευτικών άλλων κρατών μελών, ιδίως με την εκπόνηση κοινών προγραμματών που να προβλέπουν την κινητικότητα σπουδαστών και καθηγητών, -πρόβλεψη, στα πλαίσια της συνεχούς επιμόρφωσης, ειδικών δραστηριοτήτων για την ευαισθητοποίηση των εν ενεργεία εκπαιδευτικών στην ευρωπαϊκή διάσταση της εκπαίδευσης και για να τους παρέχεται η δυνατότητα να ενημερώνονται για τις κοινοτικές εξελίξεις, -παροχή κάποιας δυνατότητας, σε εκπαιδευτικούς από άλλα κράτη μέλη, να μετέχουν σε ορισμένες δραστηριότητες συνεχούς επιμόρφωσης, πράγμα που θα αποτελέσει έμπρακτη έκφραση της ευρωπαϊκής συνοχής και σημαντικό μέσο για την πρόωθηση της διαδικασίας ολοκλήρωσης . Προώθηση μέτρων για την τόνωση των επαφών μεταξύ μαθητών και εκπαιδευτικών των διαφόρων κρατών6.Να ενθαρρύνουν τις επαφές και συναντήσεις μαθητών και εκπαιδευτικών από τα διάφορα κράτη μέλη σε όλα τα επίπεδα, ώστε να τους παρέχουν άμεση εμπειρία της ευρωπαϊκής ολοκλήρωσης και της πραγματικότητας της ζωής σε άλλες ευρωπαϊκές χώρες,να χρησιμοποιούν τις παραπάνω επαφές και συναντήσεις για τη βελτίωση των γλωσσικών δεξιοτήτων και την απόκτηση γνώσεων και εμπειριών σε πολιτιστικά, επιστημονικά και τεχνικά θέματα - με τον τρόπο αυτό, ο μεγαλύτερος δυνατός αριθμός νέων και εκπαιδευτικών πρέπει να καλύπτεται από τις πρωτοβουλίες αυτές,να ενθαρρύνουν τους γονείς και τους συλλόγους γονέων να συμμετέχουν στη διοργάνωση επαφών, ανταλλαγών και επισκέψεων,να παρέχουν πληροφορίες και συμβουλές σε σχολεία, καθηγητές και μαθητές που ενδιαφέρονται για επαφές, ανταλλαγές και επισκέψεις στο εξωτερικό και να τους παρέχουν υποστήριξη κατά την υλοποίηση επαφών και ανταλλαγών,να εξετάσουν τις προϋποθέσεις για πιο μακροχρόνια διαμονή μαθητών στο εξωτερικό και να προωθούν την παραμονή αυτή . Συμπληρωματικά μέτρα7.Με την προοπτική του 1992, να δώσουν νέα ώθηση στην ενίσχυση της εικόνας της Ευρώπης στην εκπαίδευση, όπως αναφέρεται στην Έκθεση για την Ευρώπη των Πολιτών, με την οργάνωση ειδικών εκδηλώσεων . Στη συνάρτηση αυτή κρίνονται κατάλληλα τα ακόλουθα μέτρα :

-συνέδρια και σεμινάρια για αποτελεσματικούς τρόπους εισαγωγής της ευρωπαϊκής διάστασης στην εκπαίδευση και για τη χρήση και προετοιμάσια εκπαιδευτικού υλικού προσαρμοσμένου στα διάφορα επίπεδα διδασκαλίας, -η προώθηση σχολικών πρωτοβουλιών και εξωσχολικών δραστηριοτήτων, όπως η αδελφοποίηση σχολείων και η δημιουργία "Ευρωπαϊκών Ομίλων", που ανοίγουν νέους δρόμους για την ενίσχυση της ευρωπαϊκής διάστασης, -η συμμετοχή των σχολείων σε δραστηριότητες που οργανώνονται στα πλαίσια της Ημέρας της Ευρωώπης ( 9 Μα ϊου ), -η συμμετοχή των σχολείων στο διαγωνισμό ευρωπαϊκών σχολείων και ενθάρρυνση της συνεργασίας μεταξύ διαγωνισμών στο γλωσσικό, καλλιτεχνικό, επιστημονικό ή τεχνικό τομέα που οργανώνονται στα επιμέρους κράτη μέλη, -μεγαλύτερη συνεργασία μεταξύ των κρατών μελών στο σχολικό αθλητισμό . Β.Στο επίπεδο της Ευρωπαϊκής ΚοινότηταςΓια να υποστηριχθούν οι ενέργειες των κρατών μελών και να επιτευχθεί αποτελεσματική συνεργασία σ' αυτόν τον τομέα, η Επιτροπή καλείται, υποβοηθούμενη από την ομάδα εργασίας που αναφέρεται πιο κάτω στην παράγραφο 19 :

Ανταλλαγή πληροφοριών8.-να προωθεί την ανταλλαγή πληροφοριών για αντιλήψεις και μέτρα στα διάφορα κράτη μέλη, ώστε να εξασφαλίζει ότι τα αποτελέσματα της κτηθείσας εμπειρίας γίνονται γνωστά σε όλα τα κράτη μέλη . Παιδαγωγικό υλικό9.-να συντάξει, για τα σχολεία και το διδακτικό προσωπικό, βασική τεκμηρίωση σχετικά με την Κοινότητα ( τους θεσμούς της, τους σκοπούς της καθώς και τα τρέχοντα καθήκοντά της ), -να διευκολύνει τις ανταλλαγές, κατά μαθήματα ή ομάδες μαθημάτων, πληροφοριών ως προς το παιδαγωγικό υλικό που αποσκοπεί στην ενίσχυση της ευρωπαϊκής διάστασης στην εκπαίδευση,-να προβαίνει σε συγκριτικές μεγέτες του περιεχομένου του παιδαγωγικού υλικού καθώς και των νέων μορφών παρουσίασής του, -να ευαισθητοποιεί περισσότερο τους συγγραφείς και τους εκδότες παιδαγωγικού υλικού ως προς την ανάγκη να συμπεριλάβουν την ευρωπαϊκή διάσταση στην παραγωγή τους . Κατάρτιση των εκπαιδευτικών10 . Να χρησιμοποιεί το πρόγραμμα εκπαιδευτικών επισκέψεων για ειδικούς σε θέματα εκπαίδευσης ( πρόγραμμα ARION ) με σκοπό την εισαγωγή της ευρωπαϊκής διάστασης στην εκπαίδευση,11.να χρησιμοποιεί τις δυνατότητες που προσφέρει το πρόγραμμα ERASMUS για την παροχή, σε σπουδαστές που πρόκειται να γίνουν εκπαιδευτικοί, της εμπειρίας μιας ξένης χώρας κατά τη διάρκεια της εκπαίδευσής τους και για την ενίσχυση της συνεργασίας μεταξύ ιδρυμάτων κατάρτισης των εκπαιδευτικών και όσων διδάσκουν σ' αυτά,12.να στηρίζει τη συνεργασία των σχολών βασικής και περαιτέρω κατάρτισης των εκπαιδευτικών στα διάφορα κράτη μέλη, για την ανάπτυξη παιδαγωγικού υλικού που προωθεί την ευρωπαϊκή διάσταση στην εκπαίδευση,13.να προωθεί, κάθε χρόνο, κατά το διάστημα 1989 - 1992, την οργάνωση ενός Ευρωπαϊκού Θερινού Πανεπιστημίου για καθηγητές παιδαγωγικών σχολών που θα τους επιτρέπει να ανταλλάσσουν την κτηθείσα εμπειρία και να προσδιορίζουν νέους τρόπους για τη βελτίωση της εισαγωγής της ευρωπαϊκής διάστασης στην κατάρτιση των εκπαιδευτικών . Ειδικά συμπληρωματικά μέτρα14.να ενθαρρύνει τη συνεργασία και την ανταλλαγή απόψεων μεταξύ των ενθικών φορέων των αρμόδιων για την προώθηση των ανταλλαγών μαθητών και εκπαιδευτικών,15.να προωθεί τη συμμετοχή μη κυβερνητικών οργανισμών στην εισαγωγή της ευρωπαϊκής διάστασης στην εκπαίδευση,16.να εξετάσει τις δυνατότητες ενίσχυσης της ευρωπαϊκής διάστασης στην εκπαίδευση, με τη χρησιμοποίηση οπτικοακουστικών μέσων σε ευρωπαϊκό επίπεδο,17.να προάγει τη συνεργασία μεταξύ ινστιτούτων ή κέντρων εκπαιδευτικών ερευνών των διαφόρων κρατών μελών, που εργάζονται για την εισαγωγή της ευρωπαϊκής διάστασης στην εκπαίδευση, έχοντας υπόψη τη δυνατότητα συμβουλής του Ευρωπαϊκού Πανεπιστημιακού Ινστιτούτου ( Φλωρεντία ), του Κολλεγίου της Ευρώπης ( Βρύγη ), του Ευρωπαϊκού Ινστιτούτου Δημόσιας Διοίκησης ( Μααστρίχτ ) και των Ευρωπαϊκών Σχολείων,18.να εξετάσει πώς μπορεί να χρησιμοποιηθεί καλύτερα ο σχολικός αθλητισμός για την ευρωπαϊκή επαφή και αμοιβαία κατανόηση και τις συνθήκες υπό τις οποίες θα μπορούσαν να καθιερωθούν ευρωπαϊκοί διασχολικοί αγώνες . Ομάδα εργασίας19.Για την εφαρμογή των μέτρων αυτών και την επίτευξη αποτελεσματικής συνεργασίας σ' αυτόν τον τομέα, η Επιτροπή θα έχει τη βοήθεια μιας ομάδας εργασίας αποτελούμενης από αντιπροσώπους των κρατών μελών με συντονιστικές αρμοδιότητες σε θέματα ευρωπαϊκής διάστασης, οι οποίοι θα οριστούν από την Επιτροπή βάσει πρότασης του ενδιαφερόμενου κράτους μέλους . ΙΙΙ . ΕΚΘΕΣΗ ΓΙΑ ΤΑ ΛΗΦΘΕΝΤΑ ΜΕΤΡΑ Καλούν την Επιτροπή Παιδείας να υποβάλει, πριν τις 30 Ιουνίου 1991, μια αρχική έκθεση σχετικά με την πορεία των μέτρων που λαμβάνονται σε επίπεδο κρατών μελών και Κοινότητας για την ενίσχυση της ευρωπαϊκής διάστασης στην εκπαίδευση . IV .

ΧΡΗΜΑΤΟΔΟΤΗΣΗ Η κοινοτική χρηματοδότηση των μέτρων που αναφέρονται στο σημείο ΙΙ.Β και το σχετικό ποσό θα αποφασιστούν σύμφωνα με τις κοινοτικές διαδικασίες και κανόνες .